রিফাত হত্যাকাণ্ডের বিচারের দাবিতে বিক্ষোভ
গজারিয়া (মুন্সিগঞ্জ) প্রতিনিধি
প্রকাশিত: ১৩:৩৩ ১২ জানুয়ারি ২০১৯ আপডেট: ১৩:৫৬ ১২ জানুয়ারি ২০১৯
মুন্সিগঞ্জের গজারিয়ায় কলেজ ছাত্র রিফাত দেওয়ান হত্যাকাণ্ডের প্রতিবাদে শনিবার সকালে মানববন্ধন পরবর্তী বিক্ষোভ মিছিল ও ঢাকা-চট্টগ্রাম মহাসড়ক অবরোধ করেছে এলাকাবাসী। উপজেলার চর বাউশিয়া বাসস্ট্যান্ডে তারা এ মানববন্ধন করেন।
মানববন্ধন শেষে তারা বিক্ষোভ মিছিল নিয়ে ঢাকা-চট্টগ্রাম মহাসড়কে অবস্থান নেন। এ সময় মহাসড়ক অবরোধ করে প্রায় ১৫ মিনিট যান চলাচল বন্ধ করে রাখেন তারা। এতে মহাসড়কের উভয় পাশে যানবাহন আটকা পড়ে যানজট সৃষ্টি হয়।
পরে পুলিশের হস্তক্ষেপে মহাসড়কে থেকে বিক্ষুব্ধ এলাকাবাসীদের সরানো হয়। দুপুর বারোটার দিকে ইউপি চেয়ারম্যান মিজানুর রহমান প্রধান ও গজারিয়া থানার ওসি মো. হারুন অর রশীদ ঘটনাস্থলে এসে জড়িতদের অনতিবিলম্বে আটক ও বিচারের আশ্বাস দিলে বাড়ি ফিরেন তারা।
'; if($("div").hasClass("newsx_75724")){ console.log('hi'); $(".newsx_75724").remove(); }else{ $(".DDetMoreRead .col-sm-4:nth-child(7)").remove(); } });